22. decembra 2019 je bil sprejet zakon o kibernetski varnosti. Ena od njegovih zahtev je, da se morajo uporabniki telekomunikacijskih storitev za storitve, kot je nakup predplačniških kartic SIM, registrirati s pravim imenom. Izvedba tega bo zaupana ponudnikom telekomunikacijskih storitev. Ponudniki internetnih storitev bodo dnevnike o dejavnostih uporabnikov na spletu hranili najmanj eno leto. Upravljavci ključne infrastrukture (kot so prevoz, telekomunikacije, električna energija in oskrba z vodo) morajo izvrševati ukrepe za kibernetsko varnost. Ustanovljen bo nov center za opozarjanje na kibernetske incidente in odzivanje nanje, katerega dejavnosti bo usklajevala pravosodna policija, deloval pa bo kot sprejemni center za vse kibernetske incidente, ki spremlja prenos in pretok podatkov. Za kršitev zakona se lahko naloži denarna kazen od 50 000 MOP do 5 milijonov MOP.

Nova vlada je mandat nastopila 20. decembra. Novi glavni upravitelj je zaprisegel med tridnevnim obiskom predsednika Xi Jinpinga v Macau. Dva od petih sekretarjev, tj. sekretar za varnost ter sekretar za promet in javna dela, sta ostala na položaju tudi v novi vladi. Na položajih so ostali tudi trije člani 11-članskega izvršnega sveta.

Konec leta so se v vladi Macaa zgodile velike spremembe, saj je bil izvoljen nov glavni upravitelj, Ho Iat-Seng, zamenjali pa so se tudi nosilci drugih višjih položajev.

Kar zadeva gospodarstvo, Macao ostaja največje igralniško središče na svetu, igralniški turizem pa poganja gospodarsko rast regije. Ohlajanje kitajskega gospodarstva in trgovinska vojna med ZDA in Kitajsko sta bila glavna vzroka, zakaj se je BDP Macaa skrčil za 3,5 %. To opozarja na dejstvo, da je majhno in na splošno odprto gospodarstvo Macaa močno odvisno od gospodarskega, finančnega in političnega dogajanja v celinski Kitajski. Nadaljujejo se prizadevanja za diverzifikacijo, a s skromnim uspehom, saj igralniška dejavnost še vedno prispeva skoraj polovico BDP.

Ker temeljni zakon in drugi zakonodajni akti ne določajo možnosti uvedbe splošne volilne pravice, EU podpira organe Macaapri spodbujanju večjega sodelovanja javnosti na volitvah za glavnega upravitelja in zakonodajno skupščino.

Leta 2019 so se v okviru načela „ena država, dva sistema“, določenega v temeljnem zakonu Macaa, še naprej na splošno spoštovale pravice in temeljne svoboščine prebivalcev Macaa, ohranjala se je tudi pravna država. Macajski mediji so še naprej izražali zelo različna stališča, pojavljali pa so se pomisleki glede vse večje samocenzure.

Evropska unija in njene države članice od izročitve Macaa Ljudski republiki Kitajski leta 1999 pozorno spremljajo politični in gospodarski razvoj na Posebnem upravnem območju (v nadaljnjem besedilu: PUO) Macao v skladu z načelom „ena država, dva sistema“. Evropska unija še naprej upošteva politiko „ena Kitajska“ ter podpira načelo „ena država, dva sistema“ in njegovo izvajanje. To letno poročilo o napredku Macaa je izdano v skladu z zavezo Evropskemu parlamentu iz leta 1997.

V predlaganem novem zakonu o civilni zaščiti je kriminalizirano razširjanje govoric in lažnih informacij v izrednih razmerah. Ukrep bi se uporabljal le, ko bi bili v celoti aktivirani ukrepi organov na področju civilne zaščite, v okoliščinah, kot so izredne razmere zaradi tajfuna. Popravki osnutka zakona so bili pozdravljeni, čeprav so civilna družba in medijske organizacije izpostavile pomisleke glede možnega vpliva ukrepa na svobodo izražanja in svobodo tiska.

Predlog prodemokratičnega zakonodajalca, naj se zakon o volitvah glavnega upravitelja spremeni tako, da se za najvišji položaj v vladi ne bi več potegoval le en kandidat, je bil zavrnjen z obrazložitvijo, da lahko spremembe politične strukture Macaa predlaga le vlada.

Policija je napovedala, da bo do konca prvega četrtletja leta 2020 v Macau nameščenih in preizkušenih prvih 50 javnih nadzornih kamer za prepoznavanje obrazov. Nameščenih in preizkušenih bo tudi približno 50 drugih prometnih kamer za prepoznavanje registrskih tablic. Lokalni organi nameravajo do leta 2023 v šestih fazah namestiti 2 400 kamer za videonadzor. Policija je v izjavi 7. novembra 2019 navedla, da se bo tehnologija za prepoznavanje obrazov uporabljala le v policijskih preiskavah kaznivih dejanj.

Macajski organi so kot razlog, zakaj zavračajo vstop v Macao novinarjem, aktivistom civilne družbe in javnim osebam, tudi nekaterim iz Hongkonga, še naprej navajali varnostne pomisleke. Čeprav so organi Macaa za priseljevanje pristojni, da zavrnejo vstop na macajsko ozemlje, je za take primere značilna nepreglednost.

Pravice, svoboščine in enake možnosti

Pravice, temeljne svoboščine in pravna država so se na splošno spoštovali v obsegu, zagotovljenem v temeljnem zakonu Macaa, in v skladu z načelom „ena država, dva sistema“.

Doslej še ni bilo nobenih poskusov ustanovitve neodvisnega organa za človekove pravice, ki ga je Odbor ZN proti mučenju predlagal v priporočilu iz decembra 2015.

Svoboda tiska se je načeloma spoštovala, je bilo pa vse več samocenzure. Macajsko združenje novinarjev je med letom objavilo izjavo, v kateri je opozorilo na težave v zvezi s svobodo tiska, na primer v zvezi s pritiskom pred obiskom Xi Jinpinga.

Svoboda zbiranja se je v Macau načeloma spoštovala. Vendar policija ni dovolila javnih zbiranj, katerih namen je bilo izkazovanje solidarnosti s protestniki v Hongkongu. Sodišče najvišje stopnje je 30. septembra 2019 zavrnilo pritožbo zoper prepoved protestiranja proti policijskemu nasilju v Hongkongu in odločilo, da bi bil tak protest nezakonit med drugim zato, ker „bi pomenil vmešavanje v notranje zadeve Hongkonga“. Ob 30. obletnici dogodkov na Trgu nebeškega miru je bila pripravljena spominska slovesnost s prižiganjem sveč.

Zakonodajna skupščina je 8. julija odobrila vladni osnutek zakona za zajamčeno minimalno plačo za vse delavce, razen za gospodinjsko osebje in zaposlene invalide. Macao ni učinkovito uveljavljal svobode združevanja in pravice do kolektivnega pogajanja, kot sta določeni s konvencijami Mednarodne organizacije dela (MOD). EU Macao k temu še naprej spodbuja.

Precejšnja prizadevanja so namenjena boju proti trgovini z ljudmi, med drugim z usposabljanjem vladnih uslužbencev za boj proti trgovini z ljudmi in preiskavami domnevnih primerov prisilnega dela. EU je za obravnavo tega izziva na svetovni ravni pripravljena okrepiti sodelovanje.

Diskriminacija na podlagi spolne usmerjenosti in spolne identitete še vedno vzbuja zaskrbljenost, zlasti na področju zaposlovanja, izobraževanja in zdravstva. Istospolne zveze še vedno niso vključene v zakon, ki opredeljuje nasilje v družini kot kaznivo dejanje. Junija 2014 je Odbor ZN za gospodarske, socialne in kulturne pravice pozval Macao k sprejetju celovite protidiskriminacijske zakonodaje.

Macao se je še naprej močno posvečal korupciji, in sicer z ukrepi, med katerimi je delo protikorupcijske komisije. Decembra 2019 je bil imenovan nov komisar protikorupcijske komisije. V marca objavljenem letnem poročilu protikorupcijske komisije so bili izpostavljeni ključni pomisleki in stalna prizadevanja za boj proti korupciji med javnimi uradniki.

Gospodarski razvoj

V letu 2019 je bil Macao glede na BDP na prebivalca še vedno eno najbogatejših gospodarstev na svetu, saj ima največjo igralniško industrijo na svetu.

V navedenem letu se je gospodarstvo Macaa skrčilo za 4,7 %, predvsem zaradi zmanjšanja izvoza storitev in zmanjšanja naložb. Naložbe so se glede na leto prej zmanjšale za 20,1 %, zlasti zaradi manjših naložb v gradbeništvu. Izvoz igralništva se je glede na leto prej zmanjšal za 4 %, turistične storitve pa so se glede na leto prej zmanjšale za 5,7 %. Manjši izvoz storitev je bil predvsem posledica osemodstotnega zmanjšanja porabe obiskovalcev v Macau glede na leto prej. Čeprav se je leta 2019 število turistov povečalo za 10 % (skupaj je bilo 39,4 milijona obiskovalcev, od tega 70 % iz celinske Kitajske), se je poraba na obiskovalca zmanjšala za 16,5 %, s čimer je bilo izničeno povečanje števila turistov.

Kljub upadu ima Macao še vedno polno zaposlenost. Stopnja brezposelnosti v zadnjih osmih letih ni nikoli dosegla 2 % (to velja tudi za gospodarski upad med letoma 2014 in 2016), kar je veljalo tudi za leto 2019. Glede na to je PUO močno odvisno od tujih delavcev, ki pomenijo približno 40 % vse delovne sile. Leta 2019 je bila inflacija pod nadzorom, in sicer je znašala 2,75 %.

Fiskalni položaj Macaa je bil leta 2019 še vedno trden. PUO ima znatne rezerve (580 milijard MOP ali 67 milijard EUR), njegov fiskalni račun pa ima stalno presežke.